Taraba, Tomáš, poslanec NR SR (2022-05-10):
Ďakujem pekne. Dámy a páni, po zatváraní médií bola iba otázka času, kedy koalícia príde so zákonom, ktorý vytvorí neskutočný priestor pre úplne legálne zmanipulovanie volieb, a ten zákon je tu. Ten zákon je tu a on spočíva v úplne jednoduchom princípe a ten princíp je v tom, že ak sa vyhlásite za človeka, ktorý potenciálne môže byť chorý, tak príde k vám urna a vy v tej urne, jednoducho vy už nemusíte nikam chodiť, vy nemusíte ísť na nejaké miesto odvoliť, pretože povedzme si matematicky, ak chcete doniesť niekam dvetisíc ľudí, lebo budete potrebovať dvetisíc hlasov, tak dnes to znamená, že musíte vybaviť päťdesiat autobusov. A tých päťdesiat autobusov, keď niekam príde, jednoducho to je náročné logisticky a, samozrejme, aj tie zákony sú dosť tvrdé na to, že pustiť sa do takého niečoho je dneska dosť zásadný problém. Oveľa jednoduchší model je, že dvetisíc, päťtisíc, desaťtisíc, to je úplne jedno, koľko ľudí zrazu bude doma, lebo potenciálne, potenciálne, opakujem ešte raz, tí ľudia nie sú, že sú pozitívne testovaní na covid, oni s niekým boli a tým pádom eventuálne môžu byť potenciálne chorí, a zrazu príde urna. A tá urna bude sprevádzaná dvomi ľuďmi a bude sa žrebovať a ten žreb môže umožniť, že ten napríklad jeden, ktorý tú urnu bude sprevádzať, bude povedzme zo strany OĽANO, druhý bude zo strany ZA ĽUDÍ a takto si pôjdu dvaja do nejakej peknej osady a tam sa pôjde od domčeku k domčeku a takto sa bude voliť. Neskutočný proces, neskutočná vec, zrazu státisíce ľudí, ktorí normálne by museli niekam prísť, tak zrazu príde urna za nimi. To znamená, toto je zásadná zmena volebných pravidiel. A áno, pán kolega Susko, som rád, že ste to veľmi fakticky pomenovali a prakticky to je proste o tomto. Je to o tom, že, samozrejme, na jeseň je predpoklad, že tu bude nejaká, nejaká znova vyhlásená pandémia. Samozrejme, bude to úplne prirodzené, že zrazu niekto povie, že je potenciálne chorý. Je to aj veľmi praktické. Má sa postaviť nejaká mamička s tromi, so štyrmi, s piatimi deťmi, môže povedať, že však s niekým bola, urna príde. To znamená, my sa bavíme o tom, že tieto voľby na jeseň možno státisíce ľudí odvolia úplne v pohodlí svojho, svojho príbytku, kde im pristane urna a tú urnu budú sprevádzať s veľkou pravdepodobnosťou predstavitelia volebnej komisie napríklad z dvoch vládnych strán. O tomto to je, o tomto to celé je. Ak sa nechápeme, urobiť niečo takéto dnes logisticky je, hraničí, lebo to viete, že keď proste niekde týchto ľudí musíte takýmto spôsobom doviezť, tak to sa nedá, aby to nepuklo. Takže ak vám naozaj ide o to, aby títo ľudia mohli férovo odvoliť – a ja som za to, ja som prvý za to, aby mohli voliť vo voľbách ľudia, ktorí aj môžu byť potenciálne chorí, aj tí ľudia, ktorí nie sú očkovaní, napríklad sám nie som. Áno, bolo tu to riziko, že koho všetkého z toho vylúčite, ale musím vám povedať, že ste oveľa šikovnejší, pretože tento model, ktorý ste si pripravili na zmanipulovanie potenciálne týchto volieb, prekvapil viacerých. A urobili ste to spôsobom, ktorý, samozrejme, že my ako opozícia budeme presne nazývať tým, čím je. Ale ak vám nejde o tú manipuláciu volieb, tak sa to dá urobiť jednoduchým spôsobom. Dajte do toho zákona, že v tých miestach, kde bude vyhlásená potenciálne karanténa, bude musieť byť vymedzená buď jedna budova, alebo tam dáte, však to nie je problém, stany ste nakúpili, urobíte tam nejaké volebné miesto, nejaký hotspot a tí potenciálne chorí ľudia, opakujem ešte raz, ani nie tí, čo sú testovaní, iba tí potenciálne, ktorí sami si myslia, že s niekým boli, budú môcť voliť tam. Pretože ten akt, ten volebný akt musí byť garantovaný, že je individuálny, musí byť garantovaný, že je prístupný úplne ku každému, a na druhom mieste zachováte ten základný princíp, ktorý je. Samozrejme, dnes, ak sa bavíme o ľuďoch, ktorí sú vážne chorí alebo podobne, veď to, samozrejme, že to tu funguje v nemocniciach, ale vy z tohoto javu idete urobiť absolútne že zásadný a masový proste akt, ktorý vám len vytvorí to, čo potrebujete, pretože vy viete, že za normálnych okolností to nedáte. Takže toto je zákon o tom, ak máte na to, dajte to tam, dajte to tam, že každý bude môcť voliť na tom mieste, keď je potenciálne chorý, v každom, karanténnej zóne, v každej karanténnej lokalite bude vytvorené miesto, kde tí ľudia budú môcť voliť. Pokiaľ urobíte to, že tá urna bude behať po tých osadách, po tých mestečkách, po tých dedinách a bude sprevádzaná dvomi, s veľkou pravdepodobnosťou koaličnými politikmi alebo poslancami miestnymi, pretože tak sa to bude žrebovať. Zrejme aj budú musieť byť v skafandroch tí dvaja, pretože však keď budú chodiť po potenciálne karanténnej lokalite, tak zrazu tí ľudia budú v skafandroch, takže to je tiež zaujímavý jav. Tak v tom momente, ja vás úplne chápem, že prečo to robíte tak, ako to chcete, my budeme hovoriť o zmanipulovaných voľbách potom.